
OPĆINA ŽAKANJE

OPĆINSKO VIJEĆE


KLASA: 029-04/26-01/2  
URBROJ: 2133-22-01-26-1
Žakanje, 16.03.2026.
Temeljem članka 4. Zakona o sprječavanju sukoba interesa (Narodne novine, 142/21), članka 13. i članka 14. Kodeksa ponašanja članova Općinskog vijeća Općine Žakanje, i članka 30. Statuta Općine Žakanje (Službeni glasnik Općine Žakanje, 01/21) Općinsko vijeće Općine Žakanje na 7. sjednici održanoj 16.03.2026. godine donosi
ODLUKU 

O IMENOVANJU ČLANOVA ETIČKOG ODBORA I VIJEĆA ČASTI
Članak 1.

Ovom Odlukom imenuju se članovi Etičkog odbora i Vijeća časti koji prate primjenu Kodeks ponašanja članova Općinskog vijeća Općine Žakanje.
Članak 2.

Etički odbor čine predsjednik i dva člana. 
Predsjednik Etičkoga odbora imenuje se iz reda osoba nedvojbenoga javnog ugleda u lokalnoj zajednici.  Predsjednik Etičkoga odbora ne može biti nositelj političke dužnosti, niti član političke stranke, odnosno kandidat nezavisne liste zastupljene u Općinskom vijeću.

Članovi Etičkoga odbora imenuju se iz reda vijećnika Općinskog vijeća, jedan član iz vlasti i jedan iz oporbe.
Članak 3.

Za članove Etičkog odbora imenuju se:

1. Mirjana Bukovac - za predsjednika

2. Valentina Jaklević Kolić - za člana

3. Igor Cigić - za člana

Članak 4.

Vijeće časti čine predsjednik i dva člana.

Predsjednik i članovi Vijeća časti imenuje se iz reda osoba nedvojbenoga javnog ugleda u lokalnoj zajednici. Predsjednik Vijeća časti i članovi ne mogu biti nositelj političke dužnosti, niti članovi političke stranke, odnosno kandidati nezavisne liste zastupljene u Općinskom vijeću.
Članak 5.

Za članove Vijeća časti imenuju se:
1. Barbara Cerjanec - za predsjednika

2. Marija Martinac - za člana
3. Davorka Rahija - za člana

Članak 6.

Mandat predsjednika i članova Etičkog odbora i Vijeća časti traje do isteka mandata članova Općinskog vijeća Općine Žakanje.
Članak 7.

Ova Odluka o imenovanju članova Etičkog odbora i Vijeća časti stupa na snagu osmog dana od dana objave u „Službenom glasniku Općine Žakanje“.

PODPREDSJEDNICA
 OPĆINSKOG VIJEĆA

Davorka Rahija

